recursal/SuperWikiNEXT-32B huggingface dataset:
হিন্দুধর্ম ও বৌদ্ধধর্ম মতে, সংস্কৃত আভিধানিক শব্দ **স্বাহা** (দেবনাগরী লিপি: स्वाहा, চাইনিজ: 薩婆訶  *sà pó hē*, জাপানিজ: *sowaka*, তিব্বতি: སྭཱཧཱ་ *soha*, ল্যাটিন: আমেন) হচ্ছে একটি নির্দেশক যা মন্ত্রের শেষ বুঝানোর জন্য ব্যবহৃত হয়। আক্ষরিক অর্থে, এটির অনুবাদ হচ্ছে "ভাল বলেছেন"।তিব্বতি ভাষায়, "স্বহা" অনুবাদ করা হয় "তাই হোক" হিসেবে এবং প্রায়ই "সোহা" হিসাবে উচ্চারিত করা হয় এবং স্বতন্ত্রভাবে উপস্থাপিত করা হয়। যখনই অগ্নি উৎসর্গ করা হয়, স্বাহা মন্ত্রোচ্চারন করা হয়। ব্যুৎপত্তিগতভাবে, এই শব্দটির উৎপত্তি হয়েছে সু মানে ভালো এবং মূল আহ মানে "থেকে" হতে।[]

একটি স্ত্রীবাচক শব্দ হিসেবে, ঋগ্বেদ স্বাহা মানে "অর্ঘ্য" (অগ্নি বা ইন্দ্রের প্রতি) বোঝানও হতে পারে এবং যখন অর্ঘ্যকে ব্যক্তিত্ব হিসাবে মূর্ত করা হয়, তখন **স্বাহা** হচ্ছে একজন অপ্রধান দেবী এবং অগ্নিদেবের স্ত্রী। তিনি মূলত একজন অপ্সরা ছিলেন [] কিন্তু অগ্নিদেবের সাথে বিবাহের পর চিরজীবী হয়ে উঠেন। কিছু কিছু বর্ণনায়, তিনি কার্তিকের অনেক ঐশ্বরিক গণ্য মায়েদের মধ্যে একজন(কার্তিকের মা দেবী পার্বতী,কার্তিক তার মাতার সঙ্গে থাকেন)। তিনি অগ্নিদেবের কন্যা অগ্নেয়ারও মা। তিনি প্রজাপতি দক্ষের কন্যা বলে ধারণা করা হয়।ধারণা করা হয় তিনি হোমবলি যজ্ঞের প্রধান হচ্ছে তিনি।বলা হয়ে থাকে তার দেহ চার বেদের সমন্বয়ে গঠিত এবং তার ছয় অঙ্গপ্রতঙ্গ বেদের ছয় অঙ্গকে প্রকাশ করে।এটা বলা হয়ে থাকে যে, কোন দেবতাকে উদ্দেশ্য করে যজ্ঞের মাধ্যমে যদি কোন কিছু উৎসর্গ করা হওয়া তাহলে সেই দেবতা তখন পর্যন্ত উৎসর্গ গ্রহণ করেননা যতক্ষন পর্যন্ত না স্বাহা মন্ত্রোচ্চারন করা হয়।[]

কাহিনী
------

মহাভারতের বন পর্বে, মার্কণ্ডেয় ঋষি তার গল্প পাণ্ডবদের কাছে বর্ণনা করেন। স্বাহা ছিলেন প্রজাপতি দক্ষের কন্যা। তিনি অগ্নিদেবের প্রেমে পরে যান এবং তাকে কামনা করতে থাকেন। অবশ্য অগ্নিদেব তার প্রতি লক্ষ্য করতেন না। অগ্নিদেব সপ্তর্ষিদের যজ্ঞ আচারের সভাপতিত্ব করতেন। তিনি সপ্তর্ষিদের স্ত্রীদের প্রতি বিমোহিত হয়ে পরেন যারা অনেক সুন্দর ও আকর্ষণীয় ছিলো, এবং তাদের দিকে তাকিয়ে থাকেন।

অবশেষে, অন্যের স্ত্রীদের প্রতি কামনা পোষণ করার অপরাধবোধের কারণে তিনি বনে গমন করেন তপস্যা করার জন্য। স্বাহা তাকে অনুসরন করে এবং তার ইচ্ছাকে উপলব্ধি করতে পারেন। তিনি সপ্তর্ষিদের স্ত্রীদের রূপ ধারণ করেন (যদিও তিনি বৈষিষ্ঠের স্ত্রী অরুন্ধতীর রূপ ধারণ করতে পারেননি), এবং অগ্নি দেবের সাথে মিলিত হোন। অগ্নি এবং স্বাহা বনে অনেক প্রেমময় মুহূর্ত অতিবাহিত করেন এবং অগ্নিদেব তাকে স্ত্রী হিসেবে গ্রহণ করেন।

তথ্যসূত্র
---------

1. ↑  Antonio Rigopoulos (১৯৯৮)। *Dattatreya: The Immortal Guru, Yogin, and Avatara: A Study of the Transformative and Inclusive Character of a Multi-faceted Hindu Deity*। State University of New York Press। পৃষ্ঠা 72। আইএসবিএন 978-0-7914-3696-7।
**শার্লেমাইন** বা **শার্ল দি গ্রেট** (ফরাসি: Charlemagne, প্রকৃত উচ্চারণ: শার্লেমাইঞ) (৭৪২ - ২৮শে জানুয়ারি, ৮১৪) ৭৬৮ সাল থেকে ফ্রাংকদের রাজা এবং ৮০০ সাল থেকে তার মৃত্যুর পূর্ব পর্যন্ত পুণ্য রোমান সম্রাট ছিলেন। পশ্চিমা রোমান সাম্রাজ্যের পতনের তিন শতাব্দী পর, শার্লেমাইন ছিলেন পশ্চিম ইউরোপের প্রথম সম্রাট। তার পিতা ছিলেন পেপিন দা শর্ট এবং মাতা বার্ট্রাডা অফ লাওন। তিনি ফ্রাংকিশ সাম্রাজ্যকে অনেক বর্ধিত করে তার মধ্যে মধ্য এবং পশ্চিম ইউরোপের অধিকাংশ রাজ্যকে অন্তর্ভুক্ত করেন। রাজত্বকালে তিনি ইতালীয় সম্রাজ্য দখল করেন এবং পোপ *তৃতীয় লিও* ৮০০ খ্রিঃ ২৫ শে ডিসেম্বর রোম নগরে তাকে *ইমপেরাতোর আউগুস্তুস* হিসেবে অভিষিক্ত করেন।

৭৬৮ খ্রিষ্টাব্দে পেপিন দ্য শর্ট এর মৃত্যুর পর শার্লেমাইন তার ভাই প্রথম কার্লোমানের সাথে ফ্রাঙ্কদের রাজা হন। ৭৭১ সালে প্রথম কার্লোমানের হঠাৎ মৃত্যুর পর তিনি ফ্রাঙ্কিয় রাজ্যের (বর্তমানকালের বেলজিয়াম, ফ্রান্স, নেদারল্যান্ড এবং পশ্চিম জার্মানি) নিরঙ্কুশ আধিপত্য গ্রহণ করেন এবং মৃত্যু পর্যন্ত রাজত্ব করেন। সামরিক অভিযানের মাধ্যমে তিনি রাজ্যকে সাম্রাজ্যে পরিণত করেন, যা ছিল পশ্চিম এবং মধ্য ইউরোপের অধিকাংশ এলাকা নিয়ে বিস্তৃত।

ক্ষমতায় আসার পর থেকে শার্লেমাইন ব্যস্ত ছিলেন সকল জার্মানিক জনগণকে এক রাজত্বের আওতায় আনতে এবং তার প্রজাদের খৃষ্ট ধর্মে দীক্ষিত করতে। তিনি পোপের প্রতি তার পিতার নীতি অব্যাহত রাখেন এবং লম্বার্ডদের কিংডম অফ লম্বার্ড (বর্তমান উত্তর ইতালি) থেকে উৎখাত করে পোপের রক্ষক হিসেবে দায়িত্ব পালন করেন। তিনি মুসলিম স্পেনের দিকে অভিযান পরিচালনা করেন। তিনি পূর্ব দিকে অবস্থিত রাজ্যেও আক্রমণ করেন এবং তাদের (উল্লেখযোগ্য: স্যাক্সন) বলপূর্বক খৃস্ট ধর্মগ্রহণে বাধ্য করেন। শার্লেমেন তার ক্ষমতার শীর্ষে পৌছান যখন, ৮০০ খ্রিষ্টাব্দের বড়দিনে পোপ তৃতীয় লিও তাকে সম্রাট উপাধিতে ভূষিত করে।

রোমান সাম্রাজ্যের পর তিনি প্রথমবারের মত পশ্চিম ইউরোপের অধিকাংশ এলাকা একত্রিত করেন। কেউ কেউ তাকে "ইউরোপের জনক" বলেও সম্বোধন করে। তার রাজত্বকালে ইউরোপে একটি নবজাগরণের সূত্রপাত ঘটে যাকে বর্তমানে ক্যারোলিঞ্জীয় রেনেসাঁ নামে অভিহিত করা হয়, কারণ শার্লেমাইন যে রাজবংশের সদস্য ছিলেন তার নাম ক্যারোলিঞ্জীয় (Carolingian) বংশ। সে সময় শিল্প, ধর্ম ও সংস্কৃতিতে ইউরোপ জুড়ে ব্যাপক পরিবর্তন আসে। অনেকগুলো রাজ্য দখল করে শার্লেমাইন পশ্চিম ইউরোপের সীমানা সংজ্ঞায়িত করেন এবং একইসাথে ইউরোপীয় মধ্যযুগের সময়সীমা নির্ধারণ করে দেন।

৮১৪ খ্রিঃ তিনি তার সাম্রাজ্যের রাজধানী আখেন (বর্তমান জার্মানীতে অবস্থিত)-এ মারা যান। তার মৃত্যুর পর সন্তান লুই দ্য পায়াস (ধার্মিক লুই) তার সাম্রাজ্যের উত্তরাধিকারী হিসেবে সম্রাটের আসনে বসেন।

বহিঃসংযোগ
---------

উইকিপিডিয়ার সহপ্রকল্পে**Charlemagne*** উইকিঅভিধান হতে সংজ্ঞা
* কমন্স হতে মিডিয়া
* উইকিসংবাদ হতে সংবাদ
* উইকিউক্তি হতে উক্তিসমূহ
* উইকিসংকলন হতে পাঠ্যসমূহ
* উইকিবই হতে পাঠ্যবই
* উইকিবিশ্ববিদ্যালয় হতে শিক্ষা উপকরণ

* Einhard। "Einhardi Vita Karoli Magni"। *Medieval Latin*। The Latin Library।
* Bakker, Marco (২০০৩–২০১১)। "Charlemagne"। Reportret। উদ্ধৃতি শৈলী রক্ষণাবেক্ষণ: তারিখ বিন্যাস (link)
* The Sword of Charlemagne (myArmoury.com article)
* Charter given by Charlemagne for St. Emmeram's Abbey showing the Emperor's seal, 22.2.794. Taken from the collections of the Lichtbildarchiv älterer Originalurkunden at Marburg University

তথ্যসূত্র
---------

1. ↑  Charlemagne, Encyclopedia Brittanica
2. ↑
3. ↑
4. ↑
***ব্লিটজ*** হল সালাহ উদ্দিন শোয়েব চৌধুরী কর্তৃক প্রতি বুধবার বাংলাদেশে প্রকাশিত একটি ট্যাবলয়েড পত্রিকা। *ব্লিটজ* ২০০৩ সালে যাত্রা শুরু করে।

বিবরণ
-----

সালাহউদ্দিন শোয়েব চৌধুরী বাংলাদেশের একজন ইসলামবিরোধী সাংবাদিক, বর্তমানে রাষ্ট্রদ্রোহ, রাষ্ট্রদ্রোহী ও ধর্ম অবমাননার অভিযোগে অভিযুক্ত *(মামলা নং ৩৭৭, যা বাংলাদেশের ঢাকার মহানগর দায়রা জজ আদালতে বিচারাধীন রয়েছে)*। বাংলাদেশি আইন অনুসারে রাষ্ট্রদ্রোহের মৃত্যুদণ্ডের শাস্তির বিধান রয়েছে। তিনি ২০০৫ সালে পেন ইউএসএ থেকে ফ্রিডম টু রাইটিং অ্যাওয়ার্ড পেয়েছিলেন; ২০০৬ সালে আমেরিকান ইহুদি কমিটির পক্ষ থেকে নৈতিক সাহস পুরস্কার; ২০০৭সালে মোনাকো মিডিয়া অ্যাওয়ার্ড; ২০০৭এ এনগলউড সিটির কী এবং পাশাপাশি দেশে এবং বিদেশে বেশ কয়েকটি পুরস্কার এবং স্বীকৃতি পেয়েছেন।

দর্শন
-----

*সাপ্তাহিক ব্লিটজ* বাংলাদেশ, অঞ্চল এবং বিশ্বের ইসলামী জঙ্গিবাদ গোষ্ঠীগুলির গোপন এজেন্ডা পর্যবেক্ষণ, তদন্ত এবং ফোকাস অব্যাহত রেখেছে। এটি দৃড়ভাবে বাংলাদেশের ধর্মীয় সংখ্যালঘু সম্প্রদায়কে রক্ষা করে। তদুপরি, *সাপ্তাহিক ব্লিটজ* এমন কিছু সংবাদ প্রকাশের সাহস করে যা সেগুলি উপেক্ষা করা হয় না বা দেশের অন্য কোনও পত্রিকা কখনও প্রকাশ করে না। বিশেষত, *উইকলি ব্লিটজ* কেবল ইস্রায়েল, ইহুদি বিশ্বের পাশাপাশি পশ্চিমাদের বিষয়ে নিরবচ্ছিন্ন ও তালিকাবিহীন তথ্য প্রকাশ করে। 

২০০৬ সালের জুলাইয়ে এই পত্রিকার অফিসে জঙ্গিরা বোমা মেরেছিল।  ২০০৮ সালের ১৮ ই মার্চ, র‌্যাপিড অ্যাকশন ব্যাটালিয়নের সদস্যরা *সাপ্তাহিক ব্লিটজের* কার্যালয়ে অভিযান চালিয়ে এবং সম্পাদককে অফিস থেকে গ্রেফতার করে।  সম্পাদক বেশ কয়েক ঘণ্টা পরে মুক্তি পায়।

সমালোচনা
--------

৭ নভেম্বর ২০১২ গ্রেপ্তারের আগে, ব্লিটজ উত্তর কোরিয়ার প্রচারের পৃষ্ঠায় নিয়মিত প্রকাশিত হয়েছিল। ব্লিটসের সূচী পৃষ্ঠাগুলিতে মার্কিন যুক্তরাষ্ট্র এবং উত্তর কোরিয়ার মধ্যে চরম উত্তেজনা সত্ত্বেও এবং ২০০৭ সালে রেজুলেশন ৬৪ পাস করে ব্লিটজ সম্পাদক চৌধুরীকে সম্মান জানিয়েছিল মার্কিন যুক্তরাষ্ট্রের প্রতিনিধি পরিষদ। এ সত্ত্বেও উত্তর কোরিয়ার বিরুদ্ধে প্রায় ১০০টি প্রতিবেদন প্রকাশ করে সমালোচিত হয়।

আরো দেখুন
---------

* বাংলাদেশের সংবাদপত্রের তালিকা

তথ্যসূত্র
---------

1. ↑  Freund, Michael (২০০৬-১০-১৭)। "Pro-Israeli editor beaten in Bangladesh - JPost - International"। JPost। সংগ্রহের তারিখ ২০১২-০৭-০৫।
2. ↑  Albrechtsen, Janet (১৫ নভেম্বর ২০০৬)। "No tolerance for love and mercy in Bangladesh"। *The Australian*। সংগ্রহের তারিখ ১০ জুন ২০১৩।
3. ↑  Freund, Michael। "Pro-Israel editor goes on trial in Bangl... JPost - International"। Jpost.com। সংগ্রহের তারিখ ২০১২-০৭-০৫।
4. ↑  "Why Forces Intelligence attacked Weekly Blitz office in Bangladesh?"। ModernGhana.com। ২০০৯-০৩-৩১। সংগ্রহের তারিখ ২০১২-০৭-০৫।
5. ↑  Press release by Committee to Protect Journalists.
6. ↑  "Bangladesh on Trial," editorial, *Wall Street Journal*, 27 March 2008.
7. ↑  Blitz (২৩ মে ২০১৬)। "In search of BRAVE & HEROES!"। ১৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৯।

বহিঃসংযোগ
---------

* প্রাতিষ্ঠানিক ওয়েবসাইট
এই নিবন্ধটি কনিষ্ঠ বাংলাদেশী ক্রিকেটার সম্পর্কে। জ্যেষ্ঠ বাংলাদেশী ক্রিকেটারের জন্য জন্য মেহরাব হোসেন দেখুন।

**মেহরাব হোসেন** (জন্ম: ৮ জুলাই, ১৯৮৭) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। এছাড়াও, বাংলাদেশ এ, অনূর্ধ্ব-১৯ দল, মধ্যাঞ্চল, চিটাগং কিংস, ঢাকা বিভাগ, ঢাকা মেট্রোপলিশে খেলেছেন তিনি। দলে তিনি মূলতঃ ব্যাট হাতে মাঠে নামতেন। বামহাতি মাঝারি সারির ব্যাটসম্যান তিনি ও স্লো লেফট আর্ম বোলিং করে থাকেন যা তাকে প্রকৃত অল-রাউন্ডার হতে গড়ে তুলতে প্রভূতঃ সহায়তা করেছে।

প্রারম্ভিক জীবন
---------------

আমেরিকান ইন্টারন্যাশনাল ইউনিভার্সিটি-বাংলাদেশ থেকে পড়াশোনা করেন তিনি। বয়সভিত্তিক খেলায় প্রভূতঃ সফলতা লাভের প্রেক্ষিতে জাতীয় দলের পক্ষে খেলার সুযোগ পান। ২০০৬ সালে অনূর্ধ্ব-১৯ ক্রিকেট বিশ্বকাপে অংশগ্রহণ করেন। অনূর্ধ্ব-১৯ দলের সদস্যরূপে ১২টি একদিনের আন্তর্জাতিকে অংশ নিয়ে ২১৩ রান সংগ্রহের পাশাপাশি ১৬ উইকেট দখল করেছেন। বাংলাদেশ একাডেমি দলের অধিনায়করূপে পাকিস্তান সফরে যান।

খেলোয়াড়ী জীবন
---------------

ভারতে অনুষ্ঠিত ২০০৬ সালের আইসিসি চ্যাম্পিয়ন্স ট্রফি প্রতিযোগিতায় অংশগ্রহণের জন্য জাতীয় দলের সদস্য হন। ১৩ অক্টোবর, ২০০৬ তারিখে জয়পুরে আইসিসিচ্যাম্পিয়ন্সট্রফি প্রতিযোগিতার বাছাইপর্বের খেলায় জিম্বাবুয়ের বিপক্ষে তার ওডিআই অভিষেক ঘটে। সয়াই মানসিং স্টেডিয়ামের অনুষ্ঠিত দিবা-রাত্রির ঐ খেলায় বাংলাদেশ ১০১ রানের বিশাল ব্যবধানে জয় পায় মূলতঃ শাহরিয়ার নাফিসের অপরাজিত ১২৩ রানের সুবাদে। তবে খেলায় মেহরাব ব্যাট হাতে খেলার সুযোগ পাননি। বল হাতে ৩ ওভারে ০/১২ বোলিং পরিসংখ্যান গড়েন। একদিনের আন্তর্জাতিকে নিচের সারি থেকে উদ্বোধনী ব্যাটসম্যান হিসেবে খেলতে নামেন।

মে, ২০০৭ সালে সফরকারী ভারতের বিপক্ষে টেস্টে অংশগ্রহণের জন্য তাকে আমন্ত্রণ জানানো হয়। ২০০৬-০৭ মৌসুমে চট্টগ্রামে অনুষ্ঠিত নিজস্ব দ্বিতীয় টেস্টেই সফরকারী নিউজিল্যান্ডের বিপক্ষে দায়িত্বশীল ৮৩ রান তুলেন।

তথ্যসূত্র
---------

1. ↑  "Hossain for Bangladesh one-dayers, from Gulf Daily News. Retrieved 10 September 2006"। ২৮ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৭।
2. ↑  ICC Champions Trophy, 5th Qualifying Match: Bangladesh v Zimbabwe at Jaipur, Oct 13, 2006

আরও দেখুন
---------

* মেহরাব হোসেন
* ২০০৬ আইসিসি চ্যাম্পিয়ন্স ট্রফি
* বাংলাদেশ জাতীয় অনূর্ধ্ব-১৯ ক্রিকেট দল

বহিঃসংযোগ
---------


উইকিমিডিয়া কমন্সে **মেহরাব হোসেন (ক্রিকেটার, জন্ম ১৯৮৭)** সংক্রান্ত মিডিয়া রয়েছে।

* ইএসপিএনক্রিকইনফোতে মেহরাব হোসেন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মেহরাব হোসেন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
সোয়াইন নদীর অববাহিকায়, বিখ্যাত কৈলা/কালিয়া বিলের তীরে অবস্থিত, ময়মনসিংহ বিভাগ এর ময়মনসিংহ জেলার অন্তর্গত ঈশ্বরগঞ্জ উপজেলার একটি ঐতিহ্যবাহী অঞ্চল হলো **তারুন্দিয়া**। এই তারুন্দিয়াতেই বিখ্যাত এই বিদ্যালয়ের অবস্থান। আচার্য্য জগৎ ঠাকুরের স্মৃতিতে এই স্কুলের নামকরণ করা হয় তারুন্দিয়া জগৎ মেমোরিয়াল উচ্চ বিদ্যালয়। এর পাশেই রয়েছে *তারুন্দিয়া সরকারী প্রাথমিক বিদ্যালয়*। এখানে ৬ষ্ঠ শ্রেণী থেকে ১০ম শ্রেণী পর্যন্ত শিক্ষাদান করা হয়। ১৯৯২ সালের এস এস সি পরীক্ষায় অংশগ্রহণ করে এই স্কুল থেকে সর্ব প্রথম মাধ্যমিকে উত্তির্ণ হন মোঃ নেজামুল ইসলাম। তৎপরবর্তিতে হাজার হাজার বিদ্যার্থি এই বিদ্যালয় থেকে অত্যন্ত কৃতিত্বের সাথে তাদের শিক্ষা সম্পন্ন করেন। এই বিদ্যালয়ের ই আই আই এন নম্বর হচ্ছে **১১১৭৯০**। পূর্বে এই শিক্ষা প্রতিষ্ঠানটি ছিল ঢাকা শিক্ষা বোর্ডের অন্তর্গত। এখন এটি নবগঠিত ময়মনসিংহ শিক্ষা বোর্ডের অন্তর্গত।

অবস্থান
-------

এই বিদ্যালয়টি ঈশ্বরগঞ্জ উপজেলা শহর থেকে ১০ কি.মি. পশ্চিমে উচাখিলা ইউনিয়ন থেকে ৩ কি.মি. উত্তরে এবং গৌরিপুর উপজেলা থেকে ১৩ কি.মি. দক্ষিণে অবস্থিত। ময়মনসিংহ জেলা শহর থেকে ২২ কি.মি. দক্ষিণ-পূর্বে এবং ফাতেমা নগর রেল স্টেশন থেকে ৮ কি.মি. পুর্বে এর অবস্থান। এই বিদ্যালয়ের সুনাম আজ সমগ্র বাংলায় বিদিত।

সংক্ষিপ্ত বিবরণ
---------------

প্রতিষ্ঠানটিতে ৬ষ্ঠ শ্রেণি থেকে ১০ম শ্রেণি পর্যন্ত শিক্ষা প্রদান করে থাকে। এখানকার শিক্ষকগণ শিক্ষা মন্ত্রণালয় কর্তৃক নিয়োজিত হন এবং প্রত্যেক ছাত্রছাত্রীকেই ভর্তি পরীক্ষায় অংশগ্রহণ করে ভর্তি হতে হয়।

ইতিহাস
------

শিক্ষার প্রয়োজনীয়তা অনুভব করে এই এলাকার বাসিন্দাদের আবেদনে এবং বিদ্যালয় বাস্তবায়ন কমিটির আন্তরিক প্রচেষ্টায় আলোচনার মাধ্যমে এই প্রতিষ্ঠান স্থাপনের উদ্যোগ নিলে তারুন্দিয়া সরকারী প্রাথমিক বিদ্যালয়ের তৎকালিন প্রধান শিক্ষক শ্রী হীরালাল চক্রবর্তি এই বিদ্যালয়ের জন্য জমি প্রধান করেন এবং তাঁর বাবা আচার্য্য জগৎ ঠাকুরের স্মৃতিতে এই স্কুলের নামকরণ করে জনাব আব্দুল জব্বার খান ও আপামর সাধারন জনগণ স্কুল প্রতিষ্ঠায় ব্যাপক ভূমিকা রাখেন। হাজী মোঃ আব্দুল মোতালেব, শেখ সালেহ উদ্দিন এবং মৌলভি মোঃ ইউসুফ এই বিদ্যালয়ের এমপিও ভুক্তিতে ব্যাপক অবদান রাখেন। শেখ সালাহ উদ্দিন তৎকালীন প্রধান শিক্ষক হিসাবে কর্মরত ছিলেন। আর মৌলভি মোঃ ইউসুফ এই বিদ্যালয়ের একজন ধর্মীয় শিক্ষক ছিলেন।

পরিবেশ
------

প্রতিষ্ঠানটির চারপাশে বাংলার চিরচেনা প্রাকৃতিক পরিবেশ, তারুন্দিয়া ইউনিয়নের প্রধান ডাকঘর, তারুন্দিয়া বাজার, তারুন্দিয়া বাজার জামে মসজিদ, আচার্য্য জগৎ ঠাকুর মন্দির এর উপস্থিতি। শিক্ষার মনোরম পরিবেশের জন্য সবার কাছে সমানভাবে সমাদৃত। প্রতিষ্ঠানটির মূল ভবন একতলা। অত্যাধুনিক কম্পিউটার ল্যাব, জীববিজ্ঞান গবেষণাগার, রসায়ন গবেষণাগার, পদার্থ গবেষণাগার রয়েছে। মূল ভবনে রয়েছে শিক্ষক সেমিনার হল, অভিভাবক বিশ্রামাগার, অধ্যক্ষ কক্ষ, জিমনেশিয়াম এবং ছাত্র-ছাত্রীদের জন্য যথেষ্ট পরিমাণ শ্রেণী কক্ষ।

ভর্তি
-----

এই প্রতিষ্ঠানটিতে ৬ষ্ঠ শ্রেণি থেকে ১০ম শ্রেণি পর্যন্ত ছাত্র-ছাত্রী ভর্তি করা হয়। ৩ টি বিভাগ তথা ব্যবসায় শিক্ষা, বিজ্ঞান ও মানবিক রয়েছে। সাধারনত ৬ষ্ঠ শ্রেণিতে প্রথম ভর্তি নেয়া হয়।

অন্যান্য
--------

এই বিদ্যালয়ের শিক্ষার্থিদের জন্য রয়েছে নির্দিষ্ট পোশাক, যা ছাত্র ছাত্রীদের বাধ্যতামুলকভাবে অনুসরন করতে হয়। শিক্ষা, সংস্কৃতি, বিনোদন সর্বক্ষেত্রেই এই বিদ্যালয়ের ছাত্রছাত্রীদের রয়েছে সমান সুযোগ। বছরে একবার বাৎসরিক খেলাধুলা ও সাংস্কৃতিক অনুষ্ঠানের আয়োজন করা হয় যা স্থানীয় মানুষদেরও বিনোদনের অন্যতম উৎস। বন্যা কিংবা প্রাকৃতিক দুর্যোগ মোকাবেলায় এই স্কুলের শিক্ষক শিক্ষার্থীদের থাকে অগ্রণী ভূমিকা।
ইলেকট্রন মাইক্রোস্কোপে নিষিক্তকরণ প্রক্রিয়ায় শুক্রাণু ও ডিম্বাণু
শুক্রাণু ব্যাংক বা **স্পার্ম ব্যাংক**, **বীর্য ব্যাংক,** বা **ক্রায়োব্যাংক** হল একটি সুবিধা বা উদ্যোগ যা মানুষের বীর্য ক্রয়, সঞ্চয় এবং বিক্রি করে। শুক্রাণু দাতা হিসাবে পরিচিত পুরুষদের দ্বারা বীর্য উত্পাদিত এবং বিক্রি করা হয়।  শুক্রাণু যৌন সঙ্গী ছাড়া গর্ভাবস্থা বা গর্ভধারণ অর্জনের উদ্দেশ্যে অন্যান্য ব্যক্তির দ্বারা বা তাদের জন্য ক্রয় করা হয়। শুক্রাণু দাতার দ্বারা বিক্রি করা শুক্রাণু **দাতা শুক্রাণু** হিসাবে পরিচিত।

একটি শুক্রাণু ব্যাংক হতে পারে একটি পৃথক সত্তা যা ব্যক্তিদের বা উর্বরতা কেন্দ্র বা ক্লিনিকগুলিতে দাতার শুক্রাণু সরবরাহ করে, অথবা এটি এমন একটি সুবিধা হতে পারে যা একটি ক্লিনিক বা অন্যান্য চিকিৎসা প্রতিষ্ঠান দ্বারা পরিচালিত হয় মূলত বা একচেটিয়াভাবে তাদের রোগী বা গ্রাহকদের জন্য।

যৌন মিলনের অনুরূপ ফলাফল সহ গর্ভধারণের জন্য দাতার শুক্রাণু ব্যবহার করে গর্ভাবস্থা অর্জন করা যেতে পারে। শুক্রাণু প্রাপকের অংশীদারের পরিবর্তে একজন দাতার শুক্রাণু ব্যবহার করে, প্রক্রিয়াটি তৃতীয় পক্ষের প্রজননের একটি রূপ। একবিংশ শতাব্দীতে শুক্রাণু ব্যাংক থেকে দাতার শুক্রাণুর সাহায্যে কৃত্রিম প্রজনন সবচেয়ে বেশি ব্যবহৃত হয় পুরুষ সঙ্গীহীন ব্যক্তিদের জন্য, অর্থাৎ একক মহিলা এবং যুগল সমকামিদের জন্য। 

একজন শুক্রাণু দাতাকে সাধারণত বয়স এবং চিকিৎসা ইতিহাসের স্ক্রীনিং সংক্রান্ত নির্দিষ্ট প্রয়োজনীয়তা পূরণ করতে হবে।  মার্কিন যুক্তরাষ্ট্রে, শুক্রাণু ব্যাংকগুলি খাদ্য ও ওষুধ প্রশাসন দ্বারা মানব কোষ এবং টিস্যু বা কোষ এবং টিস্যু ব্যাংক পণ্য প্রতিষ্ঠান হিসাবে নিয়ন্ত্রিত হয়।  অনেক রাজ্যে এফডিএ দ্বারা আরোপিত নিয়মগুলি ছাড়াও প্রবিধান রয়েছে। ইউরোপীয় ইউনিয়নে একটি শুক্রাণু ব্যাংকের ইইউ টিস্যু নির্দেশিকা অনুযায়ী লাইসেন্স থাকতে হয়৷ যুক্তরাজ্যে, শুক্রাণু ব্যাংকগুলি মানব নিষিক্তকরণ এবং ভ্রূণবিদ্যা কর্তৃপক্ষ দ্বারা নিয়ন্ত্রিত হয়।

তথ্যসূত্র
---------

1. ↑  "Third-party Reproduction: Sperm, egg, and embryo donation and surrogacy"। *www.reproductivefacts.org*। সংগ্রহের তারিখ ২০২১-০৭-২৬।
2. ↑  Ombelet, W.; Van Robays, J. (২০১৫)। "Artificial insemination history: hurdles and milestones": 137–143। আইএসএসএন 2032-0418। পিএমআইডি 26175891। পিএমসি 4498171 অবাধে প্রবেশযোগ্য।
3. ↑  Park, Nam Cheol (২০১৮-০৫-০১)। "Sperm Bank: From Laboratory to Patient" (English ভাষায়): 89–91। আইএসএসএন 2287-4208। ডিওআই:10.5534/wjmh.182002। পিএমআইডি 29623696। পিএমসি 5924960 অবাধে প্রবেশযোগ্য। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "CFR - Code of Federal Regulations Title 21"। *www.accessdata.fda.gov*। সংগ্রহের তারিখ ২০২১-০৭-২৭।
Ami Amar sikranu bikri Korte chai

আরও পড়া
--------

* Swanson KW (২০১৪)। *Banking on the Body: The Market in Blood, Milk, and Sperm in Modern America.*। Cambridge, MA: Harvard University Press। আইএসবিএন 978-0-674-28143-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**দত্তনগর কৃষি খামার: চুয়াডাঙ্গা জেলার জীবননগর উপজেলার আংশিক ও** ঝিনাইদহের মহেশপুর উপজেলায় বিশাল আয়তন নিয়ে অবস্থিত দত্তনগরের হেমেন্দ্র নাথ দত্তের একটি সবজি খামার। এশিয়ার বৃহৎ কৃষি খামারগুলোর অন্যতম। ১৯৪০ সালে হেমেন্দ্র নাথ দত্তের খামারটি প্রায় তিন হাজার (৩০০০) একর জমির উপর অবস্থিত।

দত্তনগর এ বিশাল খামারের আওতায় ৫টি ফার্ম আছে। সেগুলো হচ্ছে গোকুলনগর, পাথিলা, মথুরা, করিঞ্চা এবং কুশাডাঙ্গা। ফার্মগুলোর মোট জমির পরিমাণ দু’হাজার ৭৩৭ একর। আবাদী জমির পরিমাণ প্রায় আড়াই হাজার একর। নিচু জমি আছে ৬শ’একর এবং বিল এলাকা আছে ২শ’একরের উপর। ১৯৪৭ সালে ভারত বিভাগের পর এইচ দত্ত দত্তনগর খামার ছেড়ে কলকাতায় চলে যান। ম্যানেজার ও কর্মচারিরা খামার দেখাশুনা করতে থাকেন। ১৯৪৮ সালে তৎকালীন পাকিস্তান সরকার দত্তনগর খামার অধিগ্রহণ করে এবং কৃষি বিভাগের উপর পরিচালনার দায়িত্ব অর্পণ করা হয়। ১৯৬২ সালে ফার্মের যাবতীয় সম্পত্তি কৃষি উন্নয়ন করপোরেশনের কাছে হস্তান্তর করা হয়। বিএডিসি বিভিন্ন শস্য বীজ উৎপাদনে খামারটি কাজে লাগায়। অফিস, বাসভবনসহ নানান স্থাপনা নির্মাণ করা হয়। সেচের জন্য বসানো হয় গভীর ও অগভীর নলকূপ। আর ক্ষেতে পানি সরবরাহের জন্য পাকা ড্রেন নির্মাণ করা হয়। আগে শ্রমিক দিয়ে শস্য কর্তন ও মাড়াই করা হতো। এখন বড় বড় মেশিনের সাহায্যে ফসল কাটা ও মাড়াই করা হয়। সেচের জন্য ৩৬টি গভীর, ১৩টি অগভীর এবং ১০টি পাওয়ার পাম্প

অবস্থান
-------

ঝিনাইদহের মহেশপুর উপজেলার স্বরুপপুর এবং আংশিক পান্তাপাড়া ইউনিয়নে অবস্থিত।

গ্রামঃ দত্তনগর, থানা+পোষ্টঃ মহেশপুর উপজেলা, জেলাঃ ঝিনাইদহ।

ইতিহাস
------

আজ থেকে প্রায় ৭৭ বছর আগে কলকাতার বিশিষ্ট ঠিকাদার হেমেন্দ্র নাথ দত্ত এ বিশাল কৃষি খামার স্থাপন করেন। তিনি দ্বিতীয় বিশ্বযুদ্ধের সময় ব্রিটিশ সেনা বাহিনীর রসদ সরবরাহকারি ঠিকাদার ছিলেন। তিনি সেনাবাহিনীর জন্য সবজি সরবরাহের ঠিকাদারি লাভ করেন। তাজা সবজি উৎপাদনের জন্য নিজ গ্রাম দত্তনগরে এ বিশাল কৃষি খামার গড়ে তুলেন। ১৯৪০ সালে এ এলাকা ছিল যোগাযোগ বিচ্ছিন্ন নিভৃত পল্লী। সড়ক ছিল না। রেলপথে দর্শনা স্টেশনে সবজি বহন করে নিয়ে কলকাতায় পাঠানোও ছিল দুরূহ ব্যাপার। দীর্ঘ সময় লাগায় পচে যেত। তিনি দত্তনগরে হেলিপ্যাড স্থাপন করেন। প্রতিদিন হেলিকপ্টারযোগে টাটকা শাক-সবজি কলকাতায় সরবরাহ করে তিনি প্রচুর লাভ করতেন। খামারের কলেবরও বৃদ্ধি করেন।

ব্রিটিশ শাসনকালে দত্ত নামের একজন ব্রিটিশ নাগরিক চাষ শুরু করেন এলাকার কিছু মানুষের সাহায্যে। ব্রিটিশ এর নাম অনুসারে এলাকার নাম দত্তনগর করা হয়।

বিবরণ
-----

"যেভাবে যেতে হবে"

\* জেলা শহর ঝিনাইদহ বাস স্ট্যান্ড থেকে বাসযোগে কালীগঞ্জ বাসস্ট্যান্ডে আসতে হবে তারপর পুনঃরায় বাসযোগে মহেশপুর বাসস্ট্যান্ডে নেমে বাসযোগে/রিক্সা ভ্যান/সিএনজি এর মাধ্যমে সরাসরি এশিয়ার বৃহত্তম দত্তনগর কৃষি খামারে যাওয়া যাবে।

\* জেলা শহর ঝিনাইদহ বাস স্ট্যান্ড থেকে বাসযোগে জীবননগর বাসস্ট্যান্ডে নেমে বাসযোগে অথবা সিএনজি এর মাধ্যমে সরাসরি এশিয়ার বৃহত্তম দত্তনগর কৃষি খামারে যাওয়া যাবে।

তথ্যসূত্র
---------

দত্তনগর খামার সম্পর্কে জানতে চাই - ই-নলেজ

বহিঃসংযোগ
---------

* দত্তনগর কৃষি খামার - জাতীয় তথ্য বাতায়ন।
**কামরুল আহসান** একজন বাংলাদেশী প্রকৌশলী। তিনি আহছানউল্লা বিজ্ঞান ও প্রযুক্তি বিশ্ববিদ্যালয়ের মেকানিক্যাল অ্যান্ড প্রোডাকশন ইঞ্জিনিয়ারিং বিভাগের অধ্যাপক এবং ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব এশিয়া প্যাসিফিকের (ইউএপি) বর্তমান উপাচার্য।

শিক্ষাজীবন
----------

তিনি বাংলাদেশ প্রকৌশল বিশ্ববিদ্যালয় (বুয়েট) থেকে মেটালার্জিক্যাল ইঞ্জিনিয়ারিংয়ে স্নাতক ও স্নাতকোত্তর এবং যুক্তরাজ্যের বার্মিংহাম বিশ্ববিদ্যালয় থেকে মেটালার্জি ও ম্যাটেরিয়ালস বিষয়ে পিএইচডি ডিগ্রি অর্জন করেন।

কর্মজীবন
--------

কামরুল আহসান আহছানউল্লা বিজ্ঞান ও প্রযুক্তি বিশ্ববিদ্যালয় এবং ইউনিভার্সিটি অব টেকনিক্যাল মালয়েশিয়াসহ বিভিন্ন বিশ্ববিদ্যালয়ে তিন দশকের বেশি সময় অধ্যাপনা ও গবেষণা করেছেন। তিনি ২০২২ সালের ১৪ ফেব্রুয়ারি পরবর্তী চার বছরের জন্য ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব এশিয়া প্যাসিফিকের উপাচার্য হিসেবে যোগ দেন।

তথ্যসূত্র
---------

1. ↑  "ইউএপির নতুন উপাচার্য কামরুল আহসান"। *কালের কণ্ঠ*। ১৬ ফেব্রুয়ারি ২০২২। সংগ্রহের তারিখ ২২ অক্টোবর ২০২২।
2. ↑  "ইউএপির উপাচার্য অধ্যাপক কামরুল আহসান"। *যুগান্তর*। ১৬ ফেব্রুয়ারি ২০২২। সংগ্রহের তারিখ ২২ অক্টোবর ২০২২।
3. ↑  "ইউনিভার্সিটি অব এশিয়া প্যাসিফিকের উপাচার্য হলেন অধ্যাপক কামরুল আহসান"। *নতুন বার্তা*। ১৬ ফেব্রুয়ারি ২০২২। সংগ্রহের তারিখ ২২ অক্টোবর ২০২২।
4. ↑  "ইউএপির নতুন উপাচার্য কামরুল আহসান"। *বিডিনিউজ টোয়েন্টিফোর ডটকম*। ১৬ ফেব্রুয়ারি ২০২২। ২১ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০২২।
**পামবান সেতু** একটি রেল সেতু, যা ভারতের মূল ভূখণ্ডের মণ্ডপম শহরকে পামবান দ্বীপ ও রামেশ্বরমের সাথে সংযুক্ত করে। এটি ১৯১৪ সালের ২৪ ফেব্রুয়ারি খোলা হয়েছিল, সেতুটি ভারতের প্রথম সমুদ্র সেতু এবং এটি বান্দ্রা-ওয়ারলি সী লিংক ২০১০ সালে খোলার আগে পর্যন্ত ভারতের দীর্ঘতম সমুদ্র সেতু ছিল। রেল সেতু বেশিরভাগ ক্ষেত্রে একটি প্রচলিত সেতু, যা কংক্রিটের পিয়ারের উপর স্থির থাকে, কিন্তু পামবান সেতুর মাঝপথে একটি দ্বি-খণ্ডের বাস্কুল সেতু বিভাগ রয়েছে, যা জাহাজ ও বার্জ চলাচলের সুবিধা প্রদান করে। পামবান সেতু ১৯৮৮ সাল অবধি একমাত্র ভূতল পরিবহন ব্যবস্থা ছিল, যা তামিলনাড়ুর রামেশ্বরমকে মূল ভূখণ্ডের সাথে সংযুক্ত করেছিল। এই সেতুর বাস্কুল অংশ ২০১৮ সালের ডিসেম্বর মাসে ক্ষতিগ্রস্ত হয়, যার ফলে ৩ মাসের জন্য সেতুর পরিবহন ব্যবস্থা স্থগিত ছিল। রেল চলাচল পুনরায় ২০১৯ সালের ২৭ ফেব্রুয়ারি শুরু হয়।

একটি সড়ক সেতু ১৯৮৮ সালে রেল সেতুর সমান্তরালভাবে নির্মিত হয়েছিল। এই সড়ক সেতু অন্নাই ইন্দিরা গান্ধী সড়ক সেতু নামেও পরিচিত। অন্নাই ইন্দিরা গান্ধী সড়ক সেতু জাতীয় সড়ক (এনএইচ ৪৯) কে রামেশ্বরম দ্বীপের সাথে সংযুক্ত করেছে। এটি পক প্রণালীতে এবং মণ্ডপম (ভারতীয় মূল ভূখণ্ডের একটি স্থান) ও পামবানের (রামেশ্বরম দ্বীপের জেলেদের অন্যতম শহর) তীরের মধ্যে দাঁড়িয়ে আছে। এটি ভারতের তৎকালীন প্রধানমন্ত্রী রাজীব গান্ধী ১৯৮৮ সালের ২ অক্টোবর উদ্বোধন করেছিলেন। ২.৩৪৫ কিলোমিটার (১.৪৫৭ মা) দীর্ঘ এই সেতুটি সম্পূর্ণ হতে প্রায় ১৪ বছর সময় নিয়েছে।

তথ্যসূত্র
---------

1. ↑  "Pamban Bridge, Application Pamban Bridge"। *My Rameswaram* (ইংরেজি ভাষায়)। সংগ্রহের তারিখ ১১ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Pamban Road Bridge: Annai Indira Gandhi Bridge"। ২০১৭। ২৪ সেপ্টেম্বর ২০২২ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**গ্লোবাল ভিলেজ** বা **ভুবনগ্রাম** বা **বিশ্বগ্রাম** হলো তথ্য ও যোগাযোগ প্রযুক্তি নির্ভর এমন একটি সামাজিক বা সাংস্কৃতিক ব্যবস্থা, যেখানে পৃথিবীর সকল প্রান্তের মানুষই একটি একক সমাজে বসবাস করে এবং আই.সি.টি ব্যবহারের মাধ্যমে সহজেই তাদের চিন্তা-ভাবনা,সংস্কৃতি-কৃষ্টি ইত্যাদির মিস্ক্রিয়াসহ একে অপরকে সহযোগিতা করে থাকে। তথ্য ও যোগাযোগ ব্যবস্থার ক্রমোন্নতি ও দ্রুত বিস্তারের ফলে পৃথিবী ছোট হয়ে আসছে। যার দরুন আমরা সহজেই দূরবর্তী স্হানে থেকেও তথ্যের মিথস্ক্রিয়ায় অংশ নিতে পারছি। পৃথিবীব্যাপী স্বল্প সময়ে এই যোগাযোগ সুবিধার ফলেই বিশ্বকে একটি গ্রাম হিসেবে তুলনা করা হচ্ছে। এজন্যে বর্তমান বিশ্বকে গ্লোবাল ভিলেজ বলা হয়। বিশ্বায়ন (Globalization) প্রক্রিয়ার মাধ্যমে যে সমাজ ব্যবস্থা গড়ে ওঠে তাই হচ্ছে বিশ্বগ্রাম (Global village.)

ধারণাকারী
---------

কানাডিয়ান দার্শনিক ও লেখক হার্বাট মার্শাল ম্যাকলুহান ষাটের দশকে প্রথম ব্যক্তি হিসেবে *গ্লোবাল ভিলেজ* শব্দটিকে সকলের সামনে তুলে ধরে একে জনপ্রিয় করে তোলেন। ১৯৬২ সালে তার প্রকাশিত *গুতেনবার্গ গ্যালাক্সি* এবং ১৯৬৪ সালে প্রকাশিত *আন্ডারস্ট্যান্ডিং মিডিয়া* বইয়ের মাধ্যমে এই বিষয়টি গুরুত্ব লাভ করে।

প্রতিষ্ঠার উপাদানসসমূহ
----------------------

* হার্ডওয়্যার বা কম্পিউটার সংশ্লিষ্ট যন্ত্রপাতি
* প্রোগ্রামসমূহ বা সফটওয়্যার
* ব্যক্তিবর্গের সক্ষমতা
* ডেটা বা ইনফরমেশন
* ইন্টারনেট সংযুক্ততা

তথ্যসূত্র
---------

1. ↑  McLuhan, Marshall 1962. *The Gutenberg Galaxy: the making of typographic man*. London: Routledge & Kegan Paul.

আরোও দেখুন
----------

* রোবোটিক্স
**পাঁচদোনা স্যার কৃষ্ণ গোবিন্দ গুপ্ত স্কুল এন্ড কলেজ** ১৯১৯ সালে প্রতিষ্ঠিত হয়েছিল। ব্রিটিশ শাসন আমলের বিখ্যাত বাঙ্গালী কৃষ্ণগোবিন্দ গুপ্ত এই স্কুল এন্ড কলেজটি প্রতিষ্ঠা করেছিলেন এবং তার নামানুসারে স্যার কৃষ্ণ গোবিন্দ গুপ্ত স্কুল এন্ড কলেজ নামে প্রতিষ্ঠিত করা হয়।

ইতিহাস ও অবস্থান
----------------

পাঁচদোনা স্যার কৃষ্ণ গোবিন্দ গুপ্ত উচ্চ বিদ্যালয়টি অত্যন্ত সুপ্রাচীন একটি বিদ্যালয়।এখানকার পরিবেশ অধিক সুন্দর, মনোরম।এটি ১৯১৯ সালে প্রতিষ্ঠিত।এখান থেকে শিক্ষা গ্রহণ করে সরকারের বিভিন্ন পদে রয়েছে অনেক শিক্ষার্থীগণ। এটি ব্রিটিশ শাসন আমলে বিখ্যাত বাঙ্গালী স্যার কৃষ্ণ গোবিন্দ গুপ্তের নামে প্রতিষ্ঠিত।বিগত ২০১৪ সালসহ প্রতি বছর এস.এস.সি পরীক্ষায় বেশ কয়েক জন ছাত্র ছাত্রী জিপিএ-৫ পায়। ২০১৯ সালে ডিসেম্বর মাসে বিদ্যালয়টি ১০০ বছর পূর্ণ করেছে। তাই অত্যন্ত জমকালো ভাবে ১০০ বছর পূর্তি অনুষ্ঠান পালন করেছে।

সহশিক্ষা কার্যক্রম
------------------

বিদ্যালয়টিতে ছাত্রদের সমন্বয়ে একটি স্কাউট দল, সততা সংঘ সহশিক্ষা কার্যক্রম চালু রাখার জন্য একটি ক্লাব রয়েছে। এদের সমন্বয়ে বিদ্যালয়ে পরিষ্কার পরিচ্ছন্নতা অভিযান, বনায়ন কার্যক্রম, স্কাউটিং কার্যক্রম সহ অন্যান্য কার্যক্রম পরিচালনা করা হয়।

শ্রেণি, বিভাগ ও শাখা সমূহ
-------------------------

মূলত এই বিদ্যালয় ৬ষ্ঠ থেকে ১০ম শ্রেণি পর্যন্ত লেখা পরা করারা সুযোগ রয়েছে।

১ম-৫ম শ্রেণি: শাখা:ক,খ,গ

৬ষ্ঠ শ্রেণি : শাখা:ক,খ,গ

৭ম শ্রেণি : শাখা:ক,খ

৮ম শ্রেণি : শাখা:ক,খ

৯ম শ্রেণি : বিভাগ:বিজ্ঞান,মানবিক,ব্যবসায় শিক্ষা

১০ম শ্রেণি : বিভাগ:বিজ্ঞান,মানবিক,ব্যবসায় শিক্ষা

সহশিক্ষা কার্যক্রম
------------------

বিদ্যালয়টিতে ছাত্রদের সমন্বয়ে একটি স্কাউট দল, সততা সংঘ সহশিক্ষা কার্যক্রম চালু রাখার জন্য একটি ক্লাব রয়েছে। এদের সমন্বয়ে বিদ্যালয়ে পরিষ্কার পরিচ্ছন্নতা অভিযান, বনায়ন কার্যক্রম, স্কাউটিং কার্যক্রম সহ অন্যান্য কার্যক্রম পরিচালনা করা হয়।

প্রচলিত কোর্স
-------------

খেলার মাঠ
---------

বিদ্যালয়ের ভেতর অনেক বড় খেলার মাঠ রয়েছে।

তথ্যসূত্র
---------

* 
*
**কালিয়াকৈর** মধ্য বাংলাদেশের গাজীপুর জেলার একটি শহর। এটি ঢাকা থেকে উত্তর-পশ্চিম দিকে ও গাজীপুর থেকে পশ্চিম দিকে অবস্থিত। এটি কালিয়াকৈর উপজেলার সদরদপ্তর ও গাজীপুর জেলার তৃতীয় বৃহত্তম শহর। কালিয়াকৈরের মোট আয়তন ২৭.১৬ বর্গকিলোমিটার এবং জনসংখ্যা ২১৩,০৬১ জন, জনসংখ্যার ভিত্তিতে এটি বাংলাদেশের ২৬তম বৃহৎ শহর। ঢাকার সাথে উত্তরাঞ্চলের যোগযোগের অন্যতম সহজ মাধ্যম জাতীয় মহাসড়ক এন৪ এ শহরকে চিড়ে অতিক্রম করেছে, যেটি যমুনা সেতুর মাধ্যমে এন৫কে ঢাকার সাথে সংযুক্ত করেছে।

ইতিহাস
------

কালিয়াকৈর নামকরণের সঠিক ইতিহাস সম্পর্কে জানা যায় না। তবে লোকমুখে পাওয়া তথ্য মতে, একটা পুকুরে কালীয় নাগ নামে একটা বৃহৎ সাপ ছিল। কালক্রমে, কালীয়নাগ এর কালিয়া এবং পুকুর এর কৈরা এই দুই শব্দ মিলে কালিয়াকৈর নামকরণ হয়।

কালিয়াকৈর পৌরসভা ২০০১ সালে গঠিত হয়।

ভূগোল
-----

কালিয়াকৈর রাজধানী ঢাকা থেকে ৫২ কিলোমিটার উত্তর দিকে এবং গাজীপুর থেকে ৩০ কিলোমিটার উত্তর-পশ্চিমে অবস্থিত। এটি অক্ষাংশ ও দ্রাঘিমাংশ যথাক্রমে ২৪°৩′৩৭″ উত্তর ৯০°১৩′২৮″ পূর্ব﻿ / ﻿২৪.০৬০২৮° উত্তর ৯০.২২৪৪৪° পূর্ব﻿ / 24.06028; 90.22444 অবস্থিত। এর মোট আয়তন ২৭.২৮ বর্গকিলোমিটার।

জনসংখ্যা
--------

২০১১ সালের আদমশুমারী অনুযায়ী কালিয়াকৈরের মোট জনসংখ্যা ২১৩,০৬১ জন। যার মধ্যে ১১১,৩০৭ জন পুরুষ এবং ১০১,৭৫৪ জন মহিলা এবং এই বিপুল জনসংখ্যা ৪৩,৭০৪টি খানায় বাস করে। জনসংখ্যার ঘনত্ব প্রতি বর্গ কিলোমিটারে ৬,০১৯ জন লোক বসবাস করে। নারী পুরুষের লিঙ্গ অনুপাত ১০০ঃ১০৯ এবং সাক্ষরতার হার ৬৯.০% (৭ বছরের উর্দ্ধে)।

তথ্যসূত্র
---------

1. ↑  "23: Area, Household, Population and Literacy Rate of the Cities, 2011"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা XI। ১১ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭।
2. ↑  "কালিয়াকৈর উপজেলা"। *জাতীয় তথ্য বাতায়ন*। ২০১৯-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৪।
3. ↑  "এক নজরে কালিয়াকৈর"। *The Daily Sangram*। সংগ্রহের তারিখ ২০১৯-০৯-২৪। [*স্থায়ীভাবে অকার্যকর সংযোগ*]
4. ↑  "4.1.18 Kaliakair"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৭০,৭১। ১১ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭।
**সানার বড় মসজিদ** (ইংরেজি: *Great Mosque of Sanaa*) ইয়েমেনের সানা শহরের কেন্দ্রস্থলে অবস্থিত একটি ঐতিহাসিক মসজিদ। এটি বিশ্বের প্রাচীনতম মসজিদগুলির মধ্যে একটি এবং এটি ইউনেস্কোর বিশ্ব ঐতিহ্যবাহী স্থান হিসেবে স্বীকৃত।

মসজিদটি ৭ম শতাব্দীতে নির্মিত হয়েছিল এবং এটি ইয়েমেনের মুসলিম ঐতিহ্যের একটি গুরুত্বপূর্ণ প্রতীক। মসজিদটি তার সুন্দর স্থাপত্য এবং টাইলওয়ার্কের জন্য পরিচিত।

মসজিদের নির্মাণ ও ইতিহাস
------------------------

সানার বড় মসজিদটি ৭ম শতাব্দীতে নির্মিত হয়েছিল। মসজিদটি মূলত একটি ছোট মসজিদ ছিল, কিন্তু এটি পরবর্তীতে সম্প্রসারিত হয়েছিল। মসজিদটির নির্মাণের জন্য ব্যবহৃত উপকরণগুলির মধ্যে রয়েছে বালি, ইট এবং টাইলস। মসজিদের দেয়ালগুলি বালি এবং ইট দিয়ে তৈরি এবং এটি একটি সুন্দর টাইলওয়ার্ক দিয়ে সজ্জিত। মসজিদটি বিভিন্ন সময়ে বিভিন্ন শাসকের দ্বারা পুনর্নির্মাণ করা হয়েছিল। মসজিদের বর্তমান রূপটি ১৬শ শতাব্দীতে ইয়ামানের সুলতানের অধীনে নির্মিত হয়েছিল।

মসজিদের মিনারের উচ্চতা প্রায় ৩৫ মিটার। মিনারের শীর্ষে একটি বড় ঝাড়বাতি রয়েছে।

মসজিদের অভ্যন্তর
----------------

সানার বড় মসজিদের অভ্যন্তরটি প্রশস্ত এবং উজ্জ্বল। মসজিদের অভ্যন্তরে একটি বড় মিহরাব রয়েছে। মিহরাবটি একটি সুন্দর টাইলওয়ার্ক দিয়ে সজ্জিত।মসজিদের অভ্যন্তরে একটি বড় ঝাড়বাতিও রয়েছে। ঝাড়বাতিটি ব্রোঞ্জ দিয়ে তৈরি এবং এটি বিভিন্ন রঙের কাচ দিয়ে সজ্জিত।

মসজিদের গুরুত্ব
---------------

সানার বড় মসজিদ একটি গুরুত্বপূর্ণ সাংস্কৃতিক এবং ধর্মীয় স্থাপনা। এটি ইয়েমেনের মুসলিম ঐতিহ্যের একটি গুরুত্বপূর্ণ প্রতীক।

মসজিদটি ইয়েমেনের সবচেয়ে গুরুত্বপূর্ণ ঐতিহাসিক মসজিদগুলির মধ্যে একটি। এটি একটি জনপ্রিয় পর্যটন আকর্ষণ এবং এটি ইয়েমেনের মুসলিম সম্প্রদায়ের জন্য একটি গুরুত্বপূর্ণ ধর্মীয় কেন্দ্র।

মসজিদের বর্তমান অবস্থা
----------------------

সানার বড় মসজিদটি একটি জনপ্রিয় পর্যটন আকর্ষণ। মসজিদটি ইয়েমেনের সাংস্কৃতিক ঐতিহ্যের একটি গুরুত্বপূর্ণ অংশ।

২০১৫ সালের ইয়েমেন যুদ্ধের সময় মসজিদটি ক্ষতিগ্রস্ত হয়েছিল। তবে, মসজিদটি এখন পুনর্নির্মাণের অধীনে রয়েছে।
### **ইতিহাস**

অফিসটি ভারত সরকারের আইন 1935-এর অধীনে তৈরি করা হয়েছিল, যা বাংলাকে একটি দ্বিকক্ষ বিশিষ্ট আইনসভা প্রদান করেছিল, যার মধ্যে বেঙ্গল লেজিসলেটিভ কাউন্সিল এবং বেঙ্গল লেজিসলেটিভ অ্যাসেম্বলি রয়েছে। প্রধানমন্ত্রী নির্বাহী শাখার দায়িত্বে ছিলেন। বাংলার প্রধানমন্ত্রী লাহোর প্রস্তাব ঘোষণা এবং দ্বিতীয় বিশ্বযুদ্ধের সময় জাপানি আক্রমণ মোকাবেলা সহ প্যান-ইন্ডিয়ান রাজনীতিতে গুরুত্বপূর্ণ ভূমিকা পালন করেছিলেন।

ব্রিটিশ বিরোধী নীতির কারণে কংগ্রেস পার্টি অফিস বয়কট করে। অফিসটি তিনজন মুসলমানের হাতে ছিল। প্রথম প্রধানমন্ত্রী ছিলেন এ কে ফজলুল হক, সামন্তবাদ বিরোধী কৃষক প্রজা পার্টির নেতা। হক 1937 সালে সর্বভারতীয় মুসলিম লীগের সাথে তার প্রথম সরকার গঠন করেন। হক-শ্যামা জোট 1943 সাল পর্যন্ত স্থায়ী ছিল। হক স্যার খাজা নাজিমুদ্দিনের নেতৃত্বে একটি মুসলিম লীগ মন্ত্রকের স্থলাভিষিক্ত হন। একটি রক্ষণশীল ব্যক্তিত্ব, নাজিমুদ্দিন মন্ত্রিত্ব 1945 সাল পর্যন্ত স্থায়ী ছিল, যখন গভর্নরের শাসন জারি হয়েছিল। পরবর্তী নির্বাচনে এইচ এস সোহরাওয়ার্দী মুসলিম লীগকে সংখ্যাগরিষ্ঠতায় নিয়ে যান। সোহরাওয়ার্দী হিন্দু নেতাদের এবং ব্রিটিশ গভর্নরের সমর্থনে অবিভক্ত বাংলা চেয়েছিলেন; কিন্তু নোয়াখালী দাঙ্গা, ডাইরেক্ট অ্যাকশন ডে-র মতো চ্যালেঞ্জের মুখোমুখি হয়েছিল এবং সর্বভারতীয় কংগ্রেস পার্টি যে বাংলাকে বিভক্ত করার আহ্বান জানিয়েছিল তাও প্রত্যাখ্যান করেছিল।

**বাংলার প্রধানমন্ত্রী** ব্রিটিশ ভারতে অবিভক্ত বাংলার প্রধানমন্ত্রীর পদ ছিল। ভারত শাসন আইন ১৯৩৫ এর আওতায় এই পদ সৃষ্টি করা হয়। বঙ্গীয় আইন পরিষদের সাথে নেতার সাথে একই সময় এটির অবস্থান ছিল।

ব্রিটিশ ভারতে বাংলার প্রধানমন্ত্রী একটি প্রভাবশালী পদ ছিল। তবে তার শাসনসীমা ব্রিটিশ ঔপনিবেশিক গভর্নরের ক্ষমতার মধ্যে সীমাবদ্ধ ছিল। একটি ভারতীয় ফেডারেশন গঠনের ঘোষণা কংগ্রেসের বিরোধীতার জন্য বাস্তবায়িত হতে পারেনি। কংগ্রেস এককেন্দ্রীক সরকারের দাবি জানিয়েছিল। প্রধানমন্ত্রী এ কে ফজলুল হক ১৯৪০ সালে লাহোর প্রস্তাবে ভারতের পূর্ব ও উত্তর পশ্চিমাঞ্চল নিয়ে সার্বভৌম রাষ্ট্র গঠনের প্রস্তাব করেছিলেন।

এই পদটি দশ বছর (১৯৩৭-১৯৪৭) কার্যকর ছিল। ভারত বিভাগের পর এর বিলুপ্তি হয় এবং বিভাগের পর বাংলা পূর্ব ও পশ্চিম বাংলায় বিভক্ত হয়ে যায়। এই পদের উত্তরাধিকারী হিসেবে আধুনিককালের বাংলাদেশের প্রধানমন্ত্রী ও পশ্চিমবঙ্গের মুখ্যমন্ত্রীর পদকে উল্লেখ করা যায়।

প্রধানমন্ত্রীগণ
---------------

| ক্রমিক | নাম | প্রতিকৃতি | মেয়াদ | দল | গভর্নর | ভাইসরয় |
| --- | --- | --- | --- | --- | --- | --- |
| ১ | *শেরে বাংলা* এ কে ফজলুল হক |  | ১ এপ্রিল ১৯৩৭ - ১ ডিসেম্বর ১৯৪১ ১২ ডিসেম্বর ১৯৪১ - ২৯ মার্চ ১৯৪৩ | কৃষক প্রজা পার্টি | স্যার জন আর্থা‌র হার্বা‌র্ট‌ | দ্য মারকুইস অব লিনলিথগো |
| ২ | স্যার খাজা নাজিমউদ্দিন |  | ২৯ এপ্রিল ১৯৪৩ - ৩১ মার্চ ১৯৪৫ | নিখিল ভারত মুসলিম লীগ | স্যার রিচার্ড‌ চেসি | দ্য মারকুইস অব লিনলিথগো দ্য ভিসকাউন্ট ওয়াভেল |
| ৩ | হোসেন শহীদ সোহ্‌রাওয়ার্দী |  | ২৩ এপ্রিল ১৯৪৬ - ১৪ আগস্ট ১৯৪৭ | নিখিল ভারত মুসলিম লীগ | স্যার ফ্রেডেরিক বারোস | দ্য ভিসকাউন্ট ওয়াভেল আর্ল‌ মাউন্টব্যাটেন |

রাজনৈতিক ইতিহাস
---------------

গ্যালারি
--------

* তিন নেতার মাজার, ঢাকাতিন নেতার মাজার, ঢাকা

আরও দেখুন
---------

* বাংলা প্রেসিডেন্সি

তথ্যসূত্র
---------

1. ↑
2. ↑  "North Western and Eastern Zones of (British) India should be grouped to constitute ‘independent states’ in which the constituent units should be autonomous and sovereign"- Lahore Resolution.   আর্কাইভইজে আর্কাইভকৃত ২৮ জুন ২০১৩ তারিখে
3. ↑
**গান্ধী স্মৃতি সংগ্রহালয়** হল একটি জাদুঘর ও জনসেবা প্রতিষ্ঠান। এটি ভারতের বিহার রাজ্যের রাজধানী পাটনায় অবস্থিত। এই জাদুঘরে মহাত্মা গান্ধীর জীবন, আদর্শ ও ভারতের স্বাধীনতা সংগ্রামে তার অবদানগুলি প্রদর্শিত হয়। এটি ভারতের এগারোটি গান্ধী সংগ্রহালয়ের অন্যতম।

ইতিহাস
------

১৯৪৮ সালে মহাত্মা গান্ধী নিহত হওয়ার পর দেশব্যাপী গান্ধীর স্মারকস্থল নির্মাণের জন্য জনসাধারণের কাছে আবেদন জানানো হয়েছিল। এই উদ্দেশ্যে ভারতের দরিদ্র ও ধনী নাগরিকদের অর্থসাহায্যে মহাত্মা গান্ধী জাতীয় স্মৃতি নিধি নামে একটি ট্রাস্ট গঠিত হয়। ১৯৬৭ সালে পাটনা সংগ্রহালয় স্থাপিত হয়। এই সংগ্রহালয়টি গান্ধী ময়দানের উত্তর-পশ্চিম কোণে স্থাপিত হয়েছিল। ১৯৭১ সালের জুলাই মাস পর্যন্ত এটি ছিল কেন্দ্রীয় গান্ধী সংগ্রহালয় সমিতির এক সদস্য। এরপর পাঁচটি সংগ্রহালয়কে (আহমেদাবাদ, মাদুরাই, ব্যারাকপুর, মুম্বই ও পাটনা) স্বাধীন সংস্থার স্বীকৃতি দেওয়া হয়। সেই থেকে পাটনার গান্ধী সংগ্রহালয় একটি স্বায়ত্ত্বশাসিত প্রতিষ্ঠান।

গান্ধী স্মৃতি সংগ্রহালয় একটি নির্জন এলাকায় অবস্থিত। এই সংগ্রহালয় আলোকচিত্র, চিত্রকলা, ভাস্কর্য, পাণ্ডুলিপি ও উদ্ধৃতি সমন্বিত একটি ‘ভিজুয়াল বায়োগ্রাফি অফ বাপুজি’ অবস্থিত। এগুলির মাধ্যমে গান্ধীর জীবনের সকল প্রধান ঘটনাগুলি বর্ণিত হয়েছে। এছাড়া একটি বিভাগে তার ছেলেবেলা থেকে মৃত্যুর পর শ্মশানে নিয়ে যাওয়া অবধি বিভিন্ন ঘটনা আলোকচিত্রের মাধ্যমে প্রদর্শিত হয়েছে। সংগ্রহালয়ের হলে তার ঘরের একটি রেপ্লিকা রয়েছে। এছাড়া সংগ্রহালয় ভবনে একটি গ্রন্থাগারও রয়েছে। এই গ্রন্থাগারে মহাত্মা গান্ধীর জীবন সংক্রান্ত গ্রন্থাবলি, পত্রপত্রিকা, সাহিত্য ও অডিও-ভিজুয়াল উপাদান এবং একটি পুস্তক বিপণি রয়েছে।

তথ্যসূত্র
---------

1. ↑  "The Telegraph — Calcutta (Kolkata) | Bihar | CM sets Satyagraha archive ball roll"। Telegraphindia.com। ২০১১-০৪-১১। সংগ্রহের তারিখ ২০১৪-০৫-২৮।
2. ↑  "Gandhi Museums, Ashrams and Libraries"। Mkgandhi.org। সংগ্রহের তারিখ ২০১৪-০৫-২৮।
3. ↑  *India Today: An Encyclopedia of Life in the Republic [2 volumes]: An ... - Google Books*। Books.google.co.in। ২০১১-০৯-২৩। সংগ্রহের তারিখ ২০১৪-০৫-২৮।
4. ↑  Peter Rühe। "MAHATMA — LIFE OF GANDHI, 1869-1948"। Gandhiserve.org। ২০১৪-১১-০৯ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৮।
5. ↑  "Govt to provide fund for Gandhi Sangrahalaya — The Times of India"। Timesofindia.indiatimes.com। ২০১১-০১-৩০। সংগ্রহের তারিখ ২০১৪-০৫-২৮।
6. 1 2  "Tribute to Gandhi"। gandhisangrahalayapatna.org। সংগ্রহের তারিখ ২০১৪-০৫-২৮।
7. ↑  "Directorate of Museum — Page 4"। Yac.bih.nic.in। ২০১৬-১১-১৭ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৮।
**অ্যান্ড্রু চার্লস হাডসন** (ইংরেজি: Andrew Hudson; জন্ম: ১৭ মার্চ, ১৯৬৫) নাটাল প্রদেশের ইশোই এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা জাতীয় ক্রিকেট দলের পক্ষে ১৯৯০-এর দশকে টেস্ট ও একদিনের আন্তর্জাতিকে অংশগ্রহণ করেছেন।

ডানহাতি **অ্যান্ড্রু হাডসন** তার সমগ্র খেলোয়াড়ী জীবনে ৩৫টি টেস্ট ও ৮৯টি একদিনের আন্তর্জাতিকে জাতীয় দলের প্রতিনিধিত্ব করেন। ধারাবাহিকভাবে ১৬ গ্রীষ্ম মৌসুমে নিজ দেশ ও নিজ প্রদেশের কোয়াজুলু-নাটালের হয়ে খেলেন।

খেলোয়াড়ী জীবন
---------------

আন্তর্জাতিক ক্রিকেটে দক্ষিণ আফ্রিকার প্রত্যাবর্তনের পর ১৮ এপ্রিল, ১৯৯২ তারিখে ওয়েস্ট ইন্ডিজ সফরে অনুষ্ঠিত একমাত্র টেস্টে কেপলার ওয়েসেলসের নেতৃত্বে টারটিয়াস বস, হানসি ক্রনিয়ে, অ্যালান ডোনাল্ড, পিটার কার্স্টেন, আদ্রিয়ান কুইপার, মেরিক প্রিঙ্গল, ডেভ রিচার্ডসন, মার্ক রাশমেয়ার, রিচার্ড স্নেলের পাশাপাশি তারও টেস্ট অভিষেক ঘটে। তন্মধ্যে ১৯৫১ সালে ৪০ বছর বয়সী জি. ডব্লিউ. এ. চাবের পর পিটার কার্স্টেন ৩৬ বছর বয়সে দ্বিতীয় বয়োজ্যেষ্ঠ খেলোয়াড় হিসেবে অভিষিক্ত হন।

১৯৯১-৯২ মৌসুমে ওয়েস্ট ইন্ডিজ ক্রিকেট দলের বিপক্ষে বার্বাডোসে ব্রিজটাউনের কেনসিংটন ওভালে অনুষ্ঠিত দক্ষিণ আফ্রিকা দলের উদ্বোধনী ঐ টেস্টে প্রথম দক্ষিণ আফ্রিকান ক্রিকেটার হিসেবে অভিষেকেই সেঞ্চুরি করার গৌরব অর্জন করেন তিনি। প্রথম ইনিংসে ১৬৩ রানের দায়িত্বশীল ইনিংস খেললেও ২য় ইনিংসে শূন্য রানে আউট হন। অধিনায়ক রিচি রিচার্ডসনের প্রথম টেস্ট অধিনায়কত্বে ওয়েস্ট ইন্ডিজ কেনসিংটন ওভালের ধারাবাহিকভাবে একাদশবারের ন্যায় খেলায় দক্ষিণ আফ্রিকা দলকে মাত্র ৫২ রানের ব্যবধানে পরাজিত করেছিল। বিখ্যাত বোলার কার্টলি অ্যামব্রোসের সাথে যৌথভাবে ম্যান অব দ্য ম্যাচের পুরস্কার পান হাডসন।

একদিনের আন্তর্জাতিকে ২টি সেঞ্চুরি করেছেন তিনি। ১৯৯২ ও ১৯৯৬ সালের ক্রিকেট বিশ্বকাপে দক্ষিণ আফ্রিকা দলের প্রতিনিধিত্ব করেন হাডসন।

২০০০-০১ মৌসুমে তিনি তার সর্বশেষ প্রথম-শ্রেণীর ক্রিকেটে অংশগ্রহণ করেন। নিজ প্রদেশের খেলায় কোটাভিত্তিক ব্যবস্থা প্রবর্তনের ফলে তিনি চারটি খেলায় অংশ নিতে পেরেছেন।

তথ্যসূত্র
---------

1. 1 2  "West Indies v South Africa 1991-92"। *espncricinfo*। সংগ্রহের তারিখ ৪ আগস্ট ২০১৪।
2. ↑  Andrew Hudson to call it a day, Cricinfo, Retrieved on 13 May 2009

আরও দেখুন
---------

* কেপলার ওয়েসেলস
* ১৯৯২ ক্রিকেট বিশ্বকাপ
* বর্ষীয়ান ক্রিকেটারদের তালিকা
* টেস্ট ক্রিকেট অভিষেকে শতরান করার তালিকা

বহিঃসংযোগ
---------

* ইএসপিএনক্রিকইনফোতে অ্যান্ড্রু হাডসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অ্যান্ড্রু হাডসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| দক্ষিণ আফ্রিকা দল |
| --- |
| 

| * দে
* স
দক্ষিণ আফ্রিকা দল – ১৯৯২ বিশ্বকাপ ক্রিকেট |
| --- |
| 
* ১ ওয়েসেলস (অঃ)
* ২ বস
* ৩ ক্রনিয়ে
* ৪ ডোনাল্ড
* ৫ হেনরি
* ৬ হাডসন
* ৭ কার্স্টেন
* ৮ কুইপার
* ৯ ম্যাকমিলান
* ১০ প্রিঙ্গল
* ১১ রোডস
* ১২ রিচার্ডসন (উইঃ)
* ১৩ রাশমেয়ার
* ১৪ স্নেল

 | দক্ষিণ আফ্রিকা |

| * দে
* স
দক্ষিণ আফ্রিকা দল – ১৯৯৬ ক্রিকেট বিশ্বকাপ |
| --- |
| 
* ১ ক্রনিয়ে (অঃ)
* ২ অ্যাডামস
* ৩ কালিনান
* ৪ ডি ভিলিয়ার্স
* ৫ ডোনাল্ড
* ৬ হাডসন
* ৭ ক্যালিস
* ৮ কার্স্টেন
* ৯ ম্যাথুজ
* ১০ ম্যাকমিলান
* ১১ পলফ্রাম্যান (উইঃ)
* ১২ পোলক
* ১৩ রোডস
* ১৪ সিমকক্স

 | দক্ষিণ আফ্রিকা |

 |
**আফগানিস্তানের স্বাধীনতা দিবস** ১৯১৯ সালের ইঙ্গ-আফগান চুক্তির স্মারক হিসাবে প্রতিবছর ১৯ আগস্ট তারিখে আফগানিস্তানে পালিত হয়। এই চুক্তিটি আফগানিস্তান ও ব্রিটেনের মধ্যে একটি সম্পূর্ণ নিরপেক্ষ অবস্থান বজায় রাখা নিশ্চিত করে। দ্বিতীয় ইঙ্গ-আফগান যুদ্ধে পরাজিত হওয়ার ফলশ্রুুুুতিতে আফগানিস্তান ব্রিটিশ শাসনাধীন এলাকায় পরিণত হয়েছিলো।

ইতিহাস
------

প্রথম ইঙ্গ-আফগান যুদ্ধ (১৮৩৯-১৮৪২) ব্রিটিশ বাহিনীকে কাবুলের দখল এবং ক্ষমতায় অধিষ্ঠিত করে। পরবর্তীতে, এলফিনস্টনের কৌশলগত ত্রুটির কারণে ব্রিটিশ নেতৃত্বাধীন পুরো ভারতীয় আক্রমণকারী বাহিনী আকবর খানের নেতৃত্বাধীন আফগান বাহিনীর নিকট জালালাবাদ শহরের সন্নিকটস্থ কাবুল-জালালাবাদ সড়কের কোন এক স্থানে পরাজিত হয়। এই পরাজয়ের পর, ব্রিটিশ নেতৃত্বাধীন বাহিনী আফগান যুদ্ধে বন্দী হওয়া তাদের সদস্যদের উদ্ধারের জন্য একটি বিশেষ অভিযান নিয়ে পুনরায় আফগানিস্তানে ফিরে আসে এবং পরবর্তীতে দ্বিতীয় ইঙ্গ-আফগান যুদ্ধ শুরুর পূর্ব পর্যন্ত আর সেখানে ফিরে আসেনি।

দ্বিতীয় ইঙ্গ-আফগান যুদ্ধে (১৮৭৮-১৮৮০) প্রথমে কান্দাহারের যুদ্ধে ব্রিটিশদের পরাজয় ঘটলেও পরবর্তীতে তারা জয়লাভ করে, যার ফলশ্রতিতে আবদুর রহমান খান নতুন আমীর হন এবং ব্রিটিশ-আফগান বন্ধুত্বপূর্ণ সম্পর্কের সূচনা হয়। রুশ এবং পারসিকদের বিরুদ্ধে সুরক্ষার বিনিময়ে ব্রিটিশরা আফগানিস্তানের বৈদেশিক বিষয়গুলির নিয়ন্ত্রণ লাভ করে।

তৃতীয় ইঙ্গ-আফগান যুদ্ধটি ১৯১৯ সালে সংগঠিত হয়। তিন মাস স্থায়ী হওয়া এই যুদ্ধটি সাম্যতা বজায় রেখে সমাপ্ত হয়। এ বছরেরই ৮ আগস্ট ব্রিটেন এবং আফগানিস্তান রাওয়ালপিন্ডি চুক্তি স্বাক্ষর করে, যাতে আফগানিস্তানের স্বাধীনতার স্বীকৃতি দেয়া হয়। আনুষ্ঠানিকভাবে স্বাধীনতার ঘোষণা দেয়া হয় ১৯ আগস্ট তারিখে। তবে ১৯২১ সালে ব্রিটিশরা সম্পূর্ণভাবে আফগানিস্তানের হাতে বৈদেশিক বিষয়গুলির নিয়ন্ত্রণ ছেড়ে দেয়।

দিবসটি উৎযাপন
-------------

আফগানরা এই অঞ্চলে প্রথম দেশ যারা ব্রিটেনকে পরাজিত করে স্বাধীনতা অর্জন করে। স্বাধীনতা দিবস আফগানিস্তানে রাষ্ট্রীয়ভাবে পালন করা হয়। চলচ্চিত্র, কবিতা, নিবন্ধ, গণমাধ্যম ইত্যাদিতে বিভিন্নভাবে এই দিবসটির গুরুত্ব ফুটিয়ে তোলা হয়। এই দিনটি উপলক্ষে দেশটির রাষ্ট্রপতি বিশেষ বাণী দেন এবং আফগান সশস্ত্র বাহিনী বিশেষ কুচকাওয়াজের আয়োজন করে থাকে। এছাড়াও দেশের বিভিন্ন স্থানে বিশেষ আলোচনা অনুষ্ঠান, মতবিনিময় সভা, সাংস্কৃতিক অনুষ্ঠানেরও আয়োজন করা হয়। দেশের প্রধান সড়কগুলো জাতীয় পতাকা, ব্যানার ও ফেস্টুন দিয়ে সাজানো হয়। এই দিনটি সারাদেশে সরকারি ছুটির দিন হিসাবে পালিত হয়। বিশ্বের বিভিন্ন স্থানে অবস্থিত আফগান দূতাবাসগুলিতে এই দিন বিশেষ অনুষ্ঠানের আয়োজন করা হয়।

আরও দেখুন
---------

* আফগান সংস্কৃতি;
* দুররানি সাম্রাজ্য।

তথ্যসূূূত্র
-----------

1. ↑  "The World Factbook: Afghanistan"। Central Intelligence Agency। ২০০৯-০৯-০৭। ২০১৭-০৯-২০ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৮।
2. ↑  "War-battered Afghanistan celebrates independence day"। Associated Press। ২০০০-০৯-১৮। ২০০৯-০৮-২১ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৮।
3. ↑  anydayguide.com/calendar/2364
4. ↑
**মাশওয়ানি** (উর্দু: مشوانی) (মিশওয়ানি, মেশওয়ানি, বা মোশওয়ানি) আরব বংশোদ্ভূত পাখতুন উপজাতিটি মূলত দক্ষিণ এশিয়ার বিভিন্ন দেশে বসতি স্থাপন করেছে। তারা গৃহীত হয়ে আফগান এবং বংশোদ্ভুতভাবে আরব। তারা মাশওয়ানি, বনুরি, লুডিন, কাজমী (আলী আল কাজিম বিন ইসমাইল আরজের কারণে), রোগানী, জাফরি তাদের উপাধি হিসাবে ব্যবহার করে। মাশওয়ানিরা শিখ খালসা সেনাবাহিনীর বিরুদ্ধে লড়াইয়ে গুরুত্বপূর্ণ ভূমিকা পালন করেছিল এবং তাদের সময়ের নায়ক হিসাবে পরিচিত।

জনমিতি
------

মাশওয়ানিরা মূলত আফগানিস্তান, পাকিস্তান, ইরান এবং ভারতের কিছু জায়গায় বসতি স্থাপন করেছে।

* আফগানিস্তানে তারা কনার এবং গজনি প্রদেশে বাস করে।
* তারা পাকিস্তানের সব প্রদেশের বিভিন্ন শহরে বসতি স্থাপন করেছে। তাদের বেশিরভাগই খাইবার পাখতুনখোয়া প্রদেশের সোয়াবি, মর্দান, পেশোয়ার, সিরিকোট, দির, কোহাত, গাদওয়ালিয়ান, ডি আই খানে; বেলুচিস্তান প্রদেশের পাঞ্জপাই, পাঞ্জগুর, চমন ও কোয়েটা শহর; পাঞ্জাব শহরের শকরগড়, ফয়সালাবাদ এবং সারগোদায় এবং সিন্ধু প্রদেশের করাচি শহরে বসবাস করে।
* ইরানে মাশওয়ানিরা সিস্তান ও বালুচেস্তান প্রদেশের জাহেদান শহরে বাস করে। ভারতে তারা চন্ডীগড় ও দিল্লিতে বাস করে।

সংস্কৃতি
--------

মাশওয়ানিরা খুবই বন্ধুত্বপূর্ণ এবং আতিথেয়তার জন্য বিখ্যাত। মাশওয়ানিদের বেশিরভাগই পশতু কথক, সুতরাং পাখতুন সংস্কৃতি অনুসরণ করে এবং পাখতুনওয়ালি রীতি মেনে চলে। তারা পশতুনের ঐতিহ্যবাহী পোশাক সালোয়ার কামিজ পরিধান করে। মহিলারা শাল দিয়ে মাথা ঢেকে রাখে এবং পুরুষরা সাধারণত কুফি, পেশোয়ারী টুপি, পাগড়ি, সিন্ধি ক্যাপ বা পাকুলকে ঐতিহ্যবাহী পাগড়ি হিসাবে এবং পেশোয়ারী চপল জুতা হিসাবে পরে। তারা মুসলমান এবং তাদের ধর্ম হিসাবে ইসলামকে অনুসরণ করে।

হরি সিং নলওয়ার পরাজয় (শিখ খালসা সেনাবাহিনী)
---------------------------------------------

উল্লেখযোগ্য মাশওয়ানি
---------------------

শেখ সৈয়দ আদম বানুরি ষোড়শ শতাব্দীর একজন বিখ্যাত সুফি পণ্ডিত ছিলেন, যিনি বেনুরি গোত্রের অন্যতম পূর্বপুরুষ। শেখ আদম বানুরী কালিমাতুল মা'আরিফ শিরোনামে মুজাদ্দিদ ও নকশবন্দিয়ার শিক্ষার উপর একটি বই লিখেছিলেন, তাঁর আরও দুটি রচনা, খুলাসাতু মা'আরিফ ও নিকাতুল আসরার, সূফী শিক্ষা এবং নকশবন্দিয়া তরিকার গুরুতের উপর অন্যান্য সুপরিচিত রচনা। সৈয়দ আদম বানুরী হিজাজে সর্বপ্রথম মুজাদ্দিদ শিক্ষার প্রচার করেছিলেন। তিনি "নিকাতুল আসরার" নামে তাঁর নিজের বইতে মাশওয়ানিতে তাঁর নিজের শিকড় সন্ধান করেছেন। মুহাম্মদ ইউসুফ বানুরী তাঁর এক নাতি ছিলেন, তিনি ছিলেন বিখ্যাত ইসলামী পণ্ডিত, জামিয়া উলূম-উল-ইসলামিয়ার প্রতিষ্ঠাতা এবং পাকিস্তানের ওয়াইফাক উল মাদারিস আল-আরাবিয়ার সাবেক সভাপতি। বিখ্যাত হাদিস পণ্ডিত মুহাম্মদ ইউসুফ বানুরির সম্মানে করাচি শহরের একটি শহর আল্লামা বানুরি শহর হিসাবে নামকরণ করা হয়েছে। 

* সিরাজুল হক, একজন বিখ্যাত পাকিস্তানি রাজনীতিবিদ।
* পীর সাবির শাহ, খাইবার পাখতুনখোয়ার প্রাক্তন মুখ্যমন্ত্রী এবং একজন বিখ্যাত পাকিস্তানি রাজনীতিবিদ।
* ইফতিখার আলী মুশওয়ানি, একজন পাকিস্তানি রাজনীতিবিদ।

তথ্যসূত্র
---------

1. ↑
2. ↑
3. ↑
**কামতা এসএন উচ্চ বিদ্যালয়** নওগাঁ জেলা একটি উচ্চ মাধ্যমিক বিদ্যালয়।
বিশ্বকবি রবীন্দ্রনাথ ঠাকুরের পৃষ্টপোষকতায় ১৯১৩ সালে এই বিদ্যালয়টি প্রতিষ্ঠা করা হয়। 

কামতা এসএন সত্যেন্দ্রনাথ উচ্চ বিদ্যালয়টি রবীন্দ্র নিদর্শন এবং সমগ্র বাংলাদেশের মধ্য বিশ্বকবি কবিগুরু রবীন্দ্রনাথ ঠাকুরের পৃষ্ট পোষকতায় তৎকালিন সময়ে দ্বিতীয় শিক্ষা প্রতিষ্ঠান।

অবস্থান
-------

কামতা এস,এন উচ্চ বিদ্যালয় রাজশাহী বিভাগের নওগাঁ জেলার রাণীনগর থানার অন্তর্গত। এটি পারইল ইউনিয়ন ভান্ডারগ্রামে অবস্থিত।

কামতা এস,এন (সত্যেন্দ্রনাথ) উচ্চ বিদ্যালয় নওগাঁ জেলা শহর থেকে মাত্র ২১ কিলোমিটার। এছাড়া, পূর্বে অবস্থিত বগুড়া জেলা শহর থেকে ৪৬ কিলোমিটার, উত্তর নাটোর জেলা শহর থেকে ৫৭ কিলোমিটার।

ইতিহাস
------

কামতা এস,এন (সত্যেন্দ্রনাথ) উচ্চ বিদ্যালয়টি রবীন্দ্র নিদর্শন এবং সমগ্র বাংলাদেশের মধ্য বিশ্বকবি কবিগুরু রবীন্দ্রনাথ ঠাকুরের পৃষ্ট পোষকতায় তৎকালিন সময়ে দ্বিতীয় শিক্ষা প্রতিষ্ঠান। ১৮৮৫ সালের শুরুর দিকে রবীন্দ্রনাথ ঠাকুর তার পৈত্রিক সূত্রে পাওয়া কালীগ্রাম পরগনার জমিদারি দেখাশুনার জন্য ভান্ডার গ্রামে স্থাপন করেন দ্বিতীয় কাচারী বাড়ি। এলাকার জমিদারীর ম্যানেজার ছিলেন শিক্ষানুরাগী বাবুপ্যারী মোহন রায়। তারই সার্বিকর্বি প্রচেষ্টার ফলে এই বিদ্যালয়টি অত্র এলাকার মানুষের মাঝে শিক্ষার আলো ছড়িয়ে দেওয়ার জন্য প্রতিষ্ঠা করা হয়।

রবীন্দ্রনাথ ঠাকুর বিশ্বাস করতেন প্রজাদের জীবন যাত্রার মান উন্নয়নে শিক্ষার প্রয়োজন। শিক্ষার আলো ছাড়া প্রজাদের সার্বিকর্বি উন্নয়ন একেবারেই সম্ভব নয়। সে উপলব্ধি থেকেই স্থানীয় কিছু শিক্ষানুরাগী তৎকালীন সমাজ সেবক ও পঞ্চপ্রধান মৌলভী মো: ইকিমুল্লাহ ও স্থানীয় পন্ডিতদের সহায়তায় এই প্রত্যন্ত ভান্ডার গ্রামে বিশ্বকবির ভাই সত্যেন্দ্রনাথের (এস,এন) নামে আদর্শ এইর্শ বিদ্যাপিঠ প্রতিষ্ঠা করা হয়। প্রতিষ্ঠার সময় রবি ঠাকুরের ভাই এই বিদ্যালয়য়ের নামে ১ একর ৯৪ শতক জমি দান করেন। তাই তার নাম অনুসারে এই বিদ্যালয়ের নাম করন করা হয় কামতা সত্যেন্দ্রনাথ (এস,এন) উচ্চ বিদ্যালয়।

কামতা এস,এন (সত্যেন্দ্রনাথ) উচ্চ বিদ্যালয়ে ২০০৪ সাল থেকে খোলা হয় ভোকেশনাল (কারিগরি) শাখা। প্রত্যন্ত এলাকার শত শত শিক্ষার্থীরা এই বিদ্যাপিঠ থেকে কারিগরি শিক্ষা গ্রহণ করছে। 

বর্তমান কামতা এস,এন (সত্যেন্দ্রনাথ) উচ্চ বিদ্যালয়ে পড়াশোনা করতেছে ৫৬০ জন শিক্ষার্থী। বিদ্যালয়টিতে ৬ষ্ঠ শ্রেণি থেকে ১০ম শ্রেণি পর্যন্তর্য শিক্ষা প্রদান করা হয়। নিয়মিত বাংলা ভাষায় পাঠদান করা হয়। এছাড়া রয়েছে শিক্ষক-শিক্ষিকা সহ ২৫ জনের স্কুল পরিচালনা সদস্য।

উল্লেখযোগ্য শিক্ষার্থী
----------------------

* হোসনে আরা লুৎফা ডালিয়া- একজন বাংলাদেশী রাজনীতিবিদ

তথ্যসূত্র
---------

1. ↑  Dainikshiksha (২০১৭-০৩-০৯)। "শিক্ষার আলো ছড়িয়ে আসছে শতবর্ষী কামতা এসএন উচ্চ বিদ্যালয় - দৈনিকশিক্ষা"। *Dainik shiksha* (ইংরেজি ভাষায়)। সংগ্রহের তারিখ ২০২৩-০৮-১৭।
2. ↑  "রাণীনগরের কামতা এস,এন উচ্চ বিদ্যালয়"। *www.valuka.com* (ইংরেজি ভাষায়)। সংগ্রহের তারিখ ২০২৩-০৮-১৭।
3. ↑  "রাণীনগরে শীতবস্ত্র পেয়ে প্রতিবন্ধী শিক্ষার্থীদের মুখে হাসি"। *kalerkantho.com*। সংগ্রহের তারিখ ২০২৩-০৮-১০।
4. ↑  Dainikshiksha (২০১৭-০৩-০৯)। "শিক্ষার আলো ছড়িয়ে আসছে শতবর্ষী কামতা এসএন উচ্চ বিদ্যালয় - দৈনিকশিক্ষা"। *Dainik shiksha* (ইংরেজি ভাষায়)। সংগ্রহের তারিখ ২০২৩-০৮-১০।
5. ↑  "রাণীনগরের কামতা এস,এন উচ্চ বিদ্যালয়"। *www.valuka.com* (ইংরেজি ভাষায়)। সংগ্রহের তারিখ ২০২৩-০৮-১০।
এই নিবন্ধটি শহর সম্পর্কে। এ শহরের পরিচালনাকারী সংস্থার জন্য মহেশখালী পৌরসভা দেখুন।

**মহেশখালী** বাংলাদেশের দক্ষিণাঞ্চলের চট্টগ্রাম বিভাগের অন্তর্গত কক্সবাজার জেলায় অবস্থিত একটি শহর। প্রশাসনিকভাবে শহরটি মহেশখালী উপজেলার সদর। শহরটি মহেশখালী উপজেলার বৃহত্তম শহরাঞ্চল।

জনসংখ্যা
--------

বাংলাদেশ আদমশুমারী ২০১১ অনুযায়ী মহেশখালী শহরের মোট জনসংখ্যা ২৭,৩২১ জন যার মধ্যে ১৪,০৬৯ জন পুরুষ এবং ১৩,২৫২ জন নারী। এ শহরের পুরুষ এবং নারী অনুপাত ১০৬। শহরে মোট হোল্ডিং সংখ্যা রয়েছে ৫,০৬১টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°৩৫′০০″ উত্তর ৯১°৫৫′৪৬″ পূর্ব﻿ / ﻿২১.৫৮৩৪১° উত্তর ৯১.৯২৯৪৬৮° পূর্ব﻿ / 21.58341; 91.929468। সমুদ্র সমতল থেকে শহরটির গড় উচ্চতা ৩৩.১৫ মিটার।

প্রশাসন
-------

২০০১ সালে মহেশখালী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মহেশখালী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৮টি মহল্লায় বিভক্ত । ৭.৭০ বর্গ কি.মি. আয়তনের মহেশখালী শহর এলাকাটি মহেশখালী পৌরসভা দ্বারা পরিচালিত হয়।

শিক্ষা ব্যবস্থা
---------------

মহেশখালী শহরের স্বাক্ষরতার হার হলো শতকরা ৪৩.৭ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯২। সংগ্রহের তারিখ ২০২০-০১-২১।
2. ↑  "latitude, longitude and elevation of MaheshKhali, Bangladesh"। distancesto.com। সংগ্রহের তারিখ ২০২০-০১-২১।
3. ↑  "এক নজরে মহেশখালী পৌরসভা"। ৭ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।